พระราชบัญญัติการพิมพ์ (ฉบับที่ 2) พุทธศักราช 2485
ประกาศวันที่ 1942-03-24

content: พระราชบัญญัติ การพิมพ์ (ฉบับที่ ๒) พุทธศักราช ๒๔๘๕
content: ในพระปรมาภิไธยสมเด็จพระเจ้าอยู่หัวอานันทมหิดล คณะผู้สำเร็จราชการแทนพระองค์ (ตามประกาศประธานสภาผู้แทนราษฎร ลงวันที่ ๔ สิงหาคม พุทธศักราช ๒๔๘๐ และวันที่ ๑๖ ธันวาคม พุทธศักราช ๒๔๘๔) อาทิตย์ทิพอาภา พล.อ. พิชเยนทรโยธิน ปรีดี พนมยงค์ ตราไว้ ณ วันที่ ๑๗ มีนาคม พุทธศักราช ๒๔๘๕ เป็นปีที่ ๙ ในรัชกาลปัจจุบัน
content: โดยที่สภาผู้แทนราษฎรลงมติว่า สมควรแก้ไขเพิ่มเติมพระราชบัญญัติการพิมพ์ พุทธศักราช ๒๔๘๔ จึงมีพระบรมราชโองการให้ตราพระราชบัญญัติขึ้นไว้โดยคำแนะนำและยินยอมของสภาผู้แทนราษฎร ดังต่อไปนี้
sectionNo: 1
content: มาตรา ๑ พระราชบัญญัตินี้ให้เรียกว่า “พระราชบัญญัติการพิมพ์ (ฉบับที่ ๒) พุทธศักราช ๒๔๘๕”
sectionNo: 2
content: มาตรา ๒ ให้ใช้พระราชบัญญัตินี้เมื่อพ้นกำหนดสามสิบวันนับแต่วันประกาศในราชกิจจานุเบกษาเป็นต้นไป
sectionNo: 3
content: มาตรา ๓ ให้เพิ่มความต่อไปนี้เป็นอนุมาตรา ๗ ของมาตรา ๒๔ แห่งพระราชบัญญัติการพิมพ์ พุทธศักราช ๒๔๘๔ “(๗) ในกรณีแห่งเจ้าของหนังสือพิมพ์ข่าวสารการเมือง นอกจากที่กำหนดระยะเวลาออกเป็นรายเดือนหรือนานกว่ารายเดือนขึ้นไป
sectionNo: 3
content: มีทุนสำหรับการทำหนังสือพิมพ์นั้นต่อรายฉบับไม่ต่ำกว่าจำนวนซึ่งกำหนดไว้ในกฎกระทรวงและกฎกระทรวงนั้นจะกำหนดส่วนของทุนให้เป็นเงินสดเท่าใดก็ได้ เจ้าของหนังสือพิมพ์ต้องแสดงหลักฐานแห่งทุนนี้จนเป็นที่พอใจเจ้าพนักงานการพิมพ์”
sectionNo: 4
content: มาตรา ๔ ให้เพิ่มความต่อไปนี้เป็นมาตรา ๒๘ ทวิ แห่งพระราชบัญญัติการพิมพ์ พุทธศักราช ๒๔๘๔ “มาตรา ๒๘ ทวิ ให้รัฐมนตรีมีอำนาจกำหนดจำนวนหนังสือพิมพ์แต่ละภาษาที่จะออกได้ โดยประกาศในราชกิจจานุเบกษา”
sectionNo: 5
content: มาตรา ๕ ให้เพิ่มความต่อไปนี้เป็นมาตรา ๖๐ ทวิ แห่งพระราชบัญญัติการพิมพ์ พุทธศักราช ๒๔๘๔ “มาตรา ๖๐ ทวิ ผู้ใดทำการในหน้าที่ผู้พิมพ์ ผู้โฆษณา บรรณาธิการหรือเจ้าของหนังสือพิมพ์ ซึ่งออกเกินจำนวนที่กำหนดไว้ในประกาศของรัฐมนตรีออกตามความในมาตรา ๒๘ ทวิ มีความผิดต้องระวางโทษปรับไม่เกินสี่ร้อยบาท”
sectionNo: 6
content: มาตรา ๖ เจ้าของหนังสือพิมพ์ข่าวสารการเมืองที่ได้ออกอยู่ก่อนวันใช้พระราชบัญญัตินี้ หรือที่ได้แจ้งความตามมาตรา ๒๔ หรือรับอนุญาตแล้วตามมาตรา ๒๗ แห่งพระราชบัญญัติการพิมพ์ พุทธศักราช ๒๔๘๔ และจะเริ่มออกหนังสือพิมพ์นั้นภายหลังวันใช้พระราชบัญญัตินี้ ต้องปฏิบัติตามความในมาตรา ๒๔ (๗)
sectionNo: 6
content: แห่งพระราชบัญญัติการพิมพ์ พุทธศักราช ๒๔๘๔ ภายในสามสิบวันนับแต่วันใช้พระราชบัญญัตินี้
sectionNo: 7
content: มาตรา ๗ ให้รัฐมนตรีว่าการกระทรวงมหาดไทยรักษาการตามพระราชบัญญัตินี้
content: ผู้รับสนองพระบรมราชโองการ จอมพล ป. พิบูลสงคราม นายกรัฐมนตรี